32004R2104
L 365/19
JURNALUL OFÍCIAL AL UNIUNII EUROPENE
REGULAMENTUL (CE) NR. 2104/2004 AL COMISIEI
din 9 decembrie 2004
de stabilire a normelor de aplicare a Regulamentului (CE) nr. 639/2004 al Consiliului privind gestionarea flotelor de pescuit înregistrate în regiunile ultraperiferice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului (1), în special articolul 11 alineatul (5),
având în vedere Regulamentul (CE) nr. 639/2004 al Consiliului din 30 martie 2004 privind gestionarea flotelor de pescuit înregistrate în regiunile ultraperiferice ale Comunității (2), în special articolul 1 alineatul (2) și articolul 4 alineatul (3),
întrucât:
(1)
Regulamentul (CE) nr. 639/2004 prevede, pentru gestionarea flotelor de pescuit din regiunile ultraperiferice, derogări a căror durată este limitată la 31 decembrie 2006. Aceste derogări se referă la sistemul de intrare în flota de pescuit și de ieșire din flota de pescuit, menționat de Regulamentul (CE) nr. 2371/2002 al Consiliului, privind conservarea și exploatarea durabilă a resurselor piscicole în cadrul politicii comune în domeniul pescuitului, precum și la ajutoarele pentru reînnoirea și modernizarea flotei, prevăzute de Regulamentul (CE) nr. 2792/1999 al Consiliului. (3)
(2)
Regulamentul (CE) nr. 639/2004 prevede că nivelurile de referință specifice pe segmentul de flotă din regiunile ultraperiferice pentru Franța și Portugalia sunt obiective la sfârșitul anului 2002, ale programelor de orientare multianuale („POM IV”).
(3)
Pentru Insulele Canare, stabilirea nivelurilor de referință specifice trebuie să urmeze o abordare conformă cu cea care a fost utilizată pentru stabilirea obiectivelor în cadrul POM IV, luând în considerare limitele posibilităților de pescuit la dispoziția flotelor în cauză. În acest scop, Comitetul științific, tehnic și economic pentru pescuit (CSTEP) a emis un aviz în raportul său din sesiunea martie/aprilie 2004 privind posibilitățile de pescuit ale flotelor înregistrate în Insulele Canare. În plus, o analiză a posibilităților de pescuit ale flotelor înregistrate în Insulele Canare și active în cadrul acordurilor bilaterale și multilaterale a fost de asemenea condusă de Spania și de Comisie. Conform Comisiei, nici una dintre aceste analize sau nici unul din rapoarte nu a permis să se evidențieze vreo posibilitate de extindere a flotelor înregistrate în prezent în Insulele Canare.
(4)
Statele membre trebuie să raporteze cu privire la evoluția flotelor înregistrate în regiunile ultraperiferice în raportul anual menționat în Regulamentul (CE) nr. 1438/2003 al Comisiei din 12 august 2003 de stabilire a normelor de punere în aplicare a politicii comunitare în domeniul flotei definite la capitolul III din Regulamentul (CE) nr. 2371/2002 al Consiliului (4).
(5)
Comisia a luat în considerare declarația sa pe marginea Consiliului din 30 martie 2004 (5) referitoare la dispozițiile de punere în aplicare a Regulamentului (CE) nr. 639/2004 și în special în ceea ce privește segmentarea cea mai adecvată în funcție de tipurile de pescuit, avizele științifice privind situația stocurilor vizate și tratamentul echitabil al flotelor care exploatează aceleași stocuri.
(6)
Prezentul regulament trebuie să se aplice de la data aplicării Regulamentului (CE) nr. 639/2004.
(7)
Măsurile prevăzute de prezentul regulament sunt conforme cu avizul Comitetului pentru pescuit și acvacultură,
ADOPTĂ PREZENTUL REGULAMENT:
Articolul 1
Nivelurile de referință specifice
Nivelurile de referință specifice pentru flotele înregistrate în regiunile ultraperiferice ale Franței, Portugaliei și Spaniei sunt stabilite la anexa pe segment de flotă.
Aceste niveluri de referință specifice sunt nivelurile maxime de capacitate, în GT și în kW pe care statele membre sunt autorizate să le accepte prin intrările în flotă prin derogare de la articolul 13 din Regulamentul (CE) nr. 2371/2002.
Articolul 2
Monitorizarea nivelurilor de referință specifice
Pentru fiecare segment menționat la articolul 1, nivelul de referință exprimat în tonaj și putere la orice dată ulterioară celei de 31 decembrie 2002 este egal cu nivelul de referință astfel cum este stabilit la anexa pentru acest segment, din care se scade tonajul și respectiv puterea navelor din segmentul menționat, care au ieșit din flotă după 31 decembrie 2002 ca urmare a unui ajutor public.
Articolul 3
Consolidarea nivelurilor de referință
La 31 decembrie 2006, Comisia calculează pentru fiecare stat membru suma capacităților exprimată în GT și kW, a flotelor înregistrate în regiunile ultraperiferice și a intrărilor în aceste flote, stabilite în conformitate cu dispozițiile de la articolul 2 din Regulamentul (CE) nr. 639/2004 care nu sunt înregistrate la această dată.
Această sumă se adaugă la nivelurile de referință ale flotei continentale. Rezultatul astfel obținut va constitui de la 1 ianuarie 2007 nivelurile de referință ale flotei statului membru.
Articolul 4
Contribuția la rapoartele anuale
În raportul anual prevăzut la articolul 12 din Regulamentul (CE) nr. 1438/2003, statele membre în cauză raportează cu privire la evoluția flotelor înregistrate în regiunile ultraperiferice.
Informațiile referitoare la anul 2003 sunt incluse în raportul anual pentru 2004.
Articolul 5
Intrarea în vigoare
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 2004.